En 20-årig mand er onsdag eftermiddag blevet varetægtsfængslet i fire uger efter et grundlovsforhør ved Retten i Aalborg. Manden havde tirsdag nat forsøgt at stikke af fra politiet i bil, hvilket førte til adskillige lovovertrædelser og farlige situationer. Derudover var manden påvirket af narkotika. Det oplyser Anklagemyndigheden på Twitter. En patrulje bemærkede tirsdag nat, at manden kørte usikkert på motorvej E45, men da de forsøgte at stoppe ham, satte han i stedet farten op og forsøgte at stikke af. Den 20-årige mand kørte af motorvejen og ud ad Egnsplanvej i den sydøstlige del af Aalborg. Her kørte han adskillige gange over for rødt samtidig med, han kørte for hurtigt. Flugtforsøget endte på Alfred Nobelsvej i Aalborg Øst klokken 01.10. Her forsøgte han sig med en u-vending, og i den forbindelse påkørte han patruljebilen. Hverken betjente eller bilist kom til skade.

Opsummering:
Den 20-årige vanvidsbilist er blevet varetægtsfængslet i fire uger.